Lav et referat af nedenstående tekst:

Tekst:
Tre tidligere topfolk i Cimber Sterling har købt op i konkursboet og lavet et nyt flyselskab, Cimber A/S. Det redder 114 job. Det drejer sig om Jørgen Nielsen, der er søn af det oprindelige Cimber Airs stifter Ingolf Nielsen. Jørgen Nielsen har også i mange år været direktør i Cimber Sterling. Der ud over er det Alex Dyrgaard og Jacob Krogsgaard. Sidstnævnte var direktør, der selskabet indgav konkursbegæring. Det nye Cimber A/S fortsætter flyvningerne, blandt andet for SAS, oplyser kuratorerne. Den anden del af konkursboet, der omhandler vedligehold af fly er købt af et selskab, der heder Mansvel. I alt 200 til 260 arbejdspladser er bevaret. - Det har været nogle intense og nervepirrende forhandlinger - ikke mindst for de mange medarbejdere, som har svævet i uvished. - Det har været et kapløb med tiden, hvor det helt op til de sidste minutter før underskrift var usikkert, om man kom i mål, skriver kuratorerne. Dertil kommer, at 50 medarbejdere har fået job hos flyselskabet Jettime efter overtagelsen af to Boeing fly fra konkursboet. /ritzau/

Referat:
Konkursboet Cimber Sterling er blevet solgt. Op mod 300 job er blevet reddet.